**Desculță-n timp**

*AlbAtros*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Desculță

prin cântec de ploaie

pe margini de lume

prin ceas trecut

prin cioburi și himere

în ochi necernut

în clepsidre de timp

în lumini de nimb,

alerg ușoară

precum un fulg

în pas sălbatic

pe plaiuri cu zâne și zmei

prin oaze cu flori

în acorduri de chitară

și murmur de izvor

înălțând cuvinte

pe margini de vânt

plutind pe frunze de vis

pe margini de cer

cuibărită pe-un colț de nor

în versuri cu-n pas alert,

un trecător

prin versul iubirii

desenând universul

gândirii pe-o rază de soare

a sufletului ...